সময়ের পরিবর্তনে অনেক কিছুই পরিবর্তন হয়। পরিবর্তন হয় যাপিত জীবনের অনেক অধ্যায়। বাংলাদেশে অনলাইন শপে অথবা অনলাইনে কেনাকাটা করার ট্রেন্ড খুব বেশি দিনের নয়। কম সময় হলেও দেশে ই-কর্মাস বা অনলাইন কেন্দ্রিক ব্যবসার প্রসার বেশি হয়েছে। তার সঙ্গে তাল রেখে দিন দিন বাড়ছে কেনাকাটাও। গত দুই/তিন বছর আগেও দেশে অনলাইন কেন্দ্রিক কেনাকাটার পরিমান কম ছিল। কিন্তু বর্তমানে দেশের বড় বড় ফ্যাশন হাউজ, ব্র্যান্ড শপের অনলাইন তৎপরতা, অনলাইনে মার্কেটিং, ব্র্যান্ডিং, ক্যাম্পিংয়ের কারণে অনেকে অনলাইনেই কেনাকাটা সেরে নিচ্ছেন। আবারও নতুন করে অনলাইন কেন্দ্রিক কেনাকাটায় মানুষ ঝুঁকছে।